PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9113-…/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. november 14.
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: Vízkárelhárítási terv
E L Ő T E R J E S Z T É S

Sülysáp Város Önkormányzata Képviselő-testületének
2014. november 27-én tartandó munkaterv szerinti ülésére

8. napirendhez

Tárgy: Helyi vízkárelhárítási terv 2014. évi felülvizsgálata
Tisztelt Képviselő-testület!
A vízgazdálkodásról szóló 1995. évi LVII. törvény 4. § (1) f) és 16. § (5) c) pontja alapján az önkormányzatok feladata a helyi vízrendezés és vízkárelhárítás, az árvíz- és belvízelvezetés, valamint a vizek kártételei elleni védelemmel összefüggő - külön jogszabályban meghatározott - feladatok ellátása.

A vizek kártételei elleni védekezés szabályairól szóló 232/1996. (XII. 26.) Korm. rendelet 1. § 4. pontja alapján a helyi vízkárelhárítás az árvíz-, belvízvédekezés céljából kiépített védőművek hiányában a fellépő káros vizek elleni védekezés, továbbá az elöntések folytán a területen szétterült vizeknek a vízfolyásokba, csatornákba vezetése.

A Korm. rendelet 8. § (1) és (3) bekezdése alapján a védekezésre való felkészülés során a védekezésre kötelezettek feladata a védekezési tervek és nyilvántartások elkészítése, kiegészítése, valamint ezek rendszeres, évenkénti felülvizsgálata. A védekezési terveket a védekezésre kötelezettnek minden év december 10-ig felül kell vizsgálnia és a változásokat a terveken át kell vezetnie.

Az árvíz- és a belvízvédekezésről szóló 10/1997. (VII. 17.) KHVM rendelet 3. § (11) pontja szerint szakértői jogosultsággal rendelkező személy vehető csak igénybe.

Mindezek alapján Sülysáp Város felülvizsgált vízkárelhárítási tervét szíves jóváhagyásra előterjesztem.
…/2014. (XI. 27.) ÖKT határozati javaslat

Sülysáp Város Önkormányzatának Képviselő-testülete a 232/1996. (XII. 26.) Korm. rendelet 8. § (3) bekezdése alapján Sülysáp Város helyi vízkárvédelmi tervének 2014. évi felülvizsgálati dokumentációját jóváhagyja.

Határidő: azonnal
Felelős: polgármester

Sülysáp, 2014. november 14.

Horinka László s.k.

